**Seletuskiri**

**Põhja-Pärnumaa valla 2023. aasta eelarve seirearuande juurde**

**(seisuga 30.09.2023)**

Põhja-Pärnumaa valla 2023. aasta eelarve võeti vastu vallavolikogu 18. jaanuari 2023. a määrusega nr 1. Esimene lisaeelarve võeti vastu 21. juunil 2023 määrusega nr 13 ja teine lisaeelarve 20. septembril 2023 määrusega nr 17.

2023. aasta eelarve põhitegevuse tulude eelarve suuruseks oli seisuga 30.09.2023 17 499 886 eurot ja põhitegevuse kulude suuruseks 17 433 599 eurot, investeerimistegevuse tulude suuruseks 907 893 eurot, investeerimistegevuse kulude suuruseks 2 203 309 eurot ja finantseerimis­tegevuse suuruseks 167 865 eurot, likviidsetest varadest võetakse 2023. aastal kasutusele 634 014 eurot. Nõuete-kohustuste muutus 427 250 eurot. 2023. aasta reservfondi planeeritud mahuks oli 170 000 eurot.

**Põhitegevuse tulud**

2023. aasta 9 kuuga laekus valla eelarve põhitegevuse tuludesse 13 185 901 eurot, mis on 75% planeeritud tuludest, sh üksikisiku tulumaksu laekus 5 854 848 eurot, mis on 75% planeeritust. Maamaksu laekus 59% planeeritust ehk 177 221 eurot. Kaupade ja teenuste müügist laekus 1 790 449 eurot (70% planeeritust), toetused summas 5 147 202 eurot (sh toetusfondist 3 446 215 eurot ja tasandusfondist 1 270 755 eurot), mis on 79% aasta mahust. Muud tegevustulud, mis moodustuvad peamiselt maavarade kaevandamisõiguse tasudest, laekusid summas 216 006 eurot ehk 66% ulatuses.

**Põhitegevuse kulud**

Põhitegevuse kulud täideti 9 kuuga 70% ulatuses - summas 12 188 996 eurot. Kulude täitmisest tegevusvaldkondade kaupa annab ülevaate järgmine tabel.

|  |  |  |  |  |
| --- | --- | --- | --- | --- |
|  | Tegevusvaldkond | Eelarve - 2023 | Täitmine III KV | % |
| 01 | Üldised valitsussektori teenused | 1 932 482 | 1 336 633 | 69% |
| 04 | Majandus | 370 295 | 302 759 | 82% |
| 05 | Keskkonnakaitse | 206 032 | 163 901 | 80% |
| 06 | Elamu- ja kommunaalmajandus | 340 990 | 237 372 | 70% |
| 08 | Vaba aeg, kultuur, religioon | 1 673 668 | 1 099 222 | 66% |
| 09 | Haridus | 9 668 717 | 6 918 816 | 72% |
| 10 | Sotsiaalne kaitse | 3 241 415 | 2 130 293 | 66% |

Reservfondi jääk oli septembri lõpu seisuga 68 758 eurot. Põhitegevuse tulem (põhitegevuse tulude ja kulude vahe) oli 996 904 eurot.

**Investeerimistegevus**

Investeerimistegevuse tuludesse laekus 9 kuuga 658 445 eurot (73% planeeritust), inves­tee­rimis­tegevusele planeeritud kuludest kasutati ära 87% (1 921 840 eurot).

**Finantseerimistegevus**

Laenude tasumisele kulus 517 946 eurot, planeeritud 800 000 euro suurusest laenust on võetud välja 550 000 eurot, 250 000 eurot võetakse välja vastavalt vajadusele. Intresside tasumiseks on kulunud 143 184 eurot, intressitulusid laekus ca 2780 euro ulatuses.

**Likviidsete varade muutus**

2023. aasta alguses oli likviidsete varade jääk 805 119 eurot. 30.09.2023. a seisuga oli likviidsete varade jääk 95 464 eurot. Likviidsed varad on vähenenud aasta algusega võrreldes eeskätt selle tõttu, et investeerimistegevusele kulunud ca 1,9 miljonist eurost on ca 1,3 miljonit rahastatud oma vahenditest ja investeerimistegevuse katteks planeeritud laenu täies mahus veel välja võetud ei ole – välja võtmata laenu jääk on 250 000 eurot.

Koostas

Eve Lempu

finantsjuht